Gigakoncerttel búcsúzott a nyár Gyõrben - rengeteg fotóval!
Városházi adatok szerint mintegy ötvenezer ember tapsolt a világhírû ABBA – The show produkciónak.
A 6 kamionnal és 50 fõs személyzettel utazó társulat fergeteges másfél órás koncertet adott a Dunakapu téren, ahol kicsik és nagyok önfeledten énekelték az egykori világsikerû svéd együttes ismertebb számait.
A Négy Évszak Fesztivál nyári záróeseményén, a gyõri bornapokon az idõjárás nem éppen volt kedvezõ a szabadtéri programokhoz, a hideg, õszies szombat estén mégis telt ház volt. A Móricz Zsigmond rakpart és a Dunakapu tér kilencre roskadásig telt emberekkel, akik mind az ABBA – The show-ra érkeztek.
A show a program szerint kiírt idõben, pontban kilenckor kezdõdött. A fergeteges és látványos elõadáson elhangzottak az együttes legnagyobb slágerei, mint a Mamma Mia, a Honey Honey, a Dancing Queen és a Money Money Money. Kicsik és nagyok együtt énekelték a jól ismert dallamokat, akadt, aki a Széchenyi térrõl borospohárral a kezében érkezett, s olyan is, aki a svéd négyes képét viselve pólóján élvezte a koncertet.
A másfél órás mûsort a tér bármelyik részérõl zavartalanul lehetett követni, hiszen a színpad mellett elhelyezett két óriáskivetítõ mellett még kettõt tettek a helyszín közepére, egyet pedig a bornapok fõhadiszállására, a Széchenyi térre.
Elbûvölte közönségét a gitárzseni
Pénteken az idõjárás közbeszólt, ám Al Di Meola kitartott: szombaton megtelt a Széchenyi tér a világhírû gitáros koncertjén. A Grammy-díjas mûvész állítólag érkezése után sétált a városban, rendkívül megtetszett neki Gyõr, ezért is vállalta, hogy bár pénteken elmosta az esõ a koncertjét, másnap megtartja azt. Meola két magyar és egy francia vendégzenésszel lépett fel, s nem túlzás azt állítani: maradandó élménnyel gazdagodtak a kétórás koncertjére kilátogatók.
gyõri hírek Gyõr Széchenyi tér koncert